C 152/182
SK
Úradný vestník Európskej únie
6.4.2022
1.6.
EHSV vyzýva Európsku úniu, aby pomohla menej rozvinutým krajinám zlepšiť ich technologické možnosti v snahe predísť riziku obchádzania mechanizmu CBAM.
1.7.
Dôkladné overenie skutočných emisií viazaných v dovážaných výrobkoch bude kľúčom k spravodlivému zavedeniu mechanizmu CBAM.
EHSV odporúča, aby Komisia stanovila konkrétne požiadavky na poverené overovacie orgány.
1.8.
Výbor poukazuje na potrebu silnej priemyselnej stopy v Európe, ktorá bude plne konkurencieschopná a zodpovedná v oblasti klímy.
1.9.
Súčasne s legislatívnym postupom sa od Komisie vyžaduje, aby predložila správu o environmentálnom vplyve v súvislosti s možnými účinkami mechanizmu CBAM na hodnotový reťazec v dôsledku jeho zavedenia.
1.10.
Zavedenie mechanizmu CBAM by spôsobilo veľkú zmenu vo svetovom obchodnom systéme.
EÚ musí podniknúť všetky potrebné kroky na zabezpečenie toho, aby mechanizmus CBAM neviedol k zvýšeniu emisií skleníkových plynov v iných častiach sveta, a tým aj k potenciálnemu zvýšeniu celosvetových emisií.
Mechanizmus CBAM nesmie v žiadnom prípade viesť k dezindustrializácii EÚ.
EÚ musí pri stanovovaní svojich ambícií brať do úvahy skutočnosť, že znižovanie emisií skleníkových plynov je celosvetovým problémom.
1.11.
Politický rozmer mechanizmu CBAM nebol dostatočne zdôraznený.
Konečné rozhodnutia týkajúce sa mechanizmu CBAM budú vo veľkej miere vychádzať nielen z diskusií v rámci EÚ, ale aj z rokovaní s obchodnými partnermi, ktoré budú potrebné na to, aby sa obe strany dohodli na výsledku a predišlo sa obchodnému konfliktu.
1.12.
EHSV odôvodnene očakáva, že fungujúci systém CBAM zvýši stabilitu pracovných miest v pôvodne uhlíkovo náročných podnikoch a odvetviach, ktoré prešli transformáciou, aby sa stali šetrnými voči klíme.
Varuje však aj pred rizikom zlyhania CBAM v spojení so systémom obchodovania s emisnými kvótami skleníkových plynov (EU ETS).
Úplné zrušenie bezodplatného prideľovania kvót zavedením mechanizmu CBAM by mohlo viesť k veľkým stratám pracovných miest v EÚ.
1.13.
Prostredníctvom CBAM sa podporia ambície EÚ v oblasti klímy i silnejšia priemyselná stopa v Európe.
Zjavné riziká, ako sú ťažkosti pri overovaní poskytnutých informácií o emisiách CO2 z tretích krajín a možné obchádzanie pravidiel, sa musia zohľadniť pri vykonávaní CBAM, počas prechodného obdobia a po ňom.
2.
Zhrnutie návrhu Komisie 2.1.
Komisia 14 júla zverejnila balík „Fit for 55: plnenie cieľa EÚ v oblasti klímy do roku 2030 na ceste ku klimatickej neutralite“ (1).
Obsahuje návrh mechanizmu kompenzácie uhlíka na hraniciach (2), ktorý je úzko prepojený s revíziou smernice o ETS (3).
Samotný balík „Fit for 55“ vzniká v dôsledku oznámenia o Európskej zelenej dohode (4), ktoré bolo predložené 15. decembra 2019.
2.2.
V návrhu sa stanovuje, že na dovoz niekoľkých priemyselných výrobkov a elektriny sa má uplatňovať „pomyselný systém ETS“.
Odvetvia zahrnuté v prvej fáze sú: cement, oceľ, hnojivá, hliník a elektrina.
2.3.
V prípade materiálov s intenzívnejším následným spracovaním už návrh zahŕňa veľa výrobkov z nasledujúcej spracovateľskej fázy.
Napriek tomu sa v návrhu uvádza odkaz na „zložitý tovar“, ktorý by mohol rozšíriť pôsobnosť návrhu.
2.4.
(1) (2) (3) (4)
Administratívna záťaž mechanizmu CBAM spočíva na Komisii, členských štátoch a dovozcoch na trh EÚ.
COM(2021) COM(2021) COM(2021) COM(2019)
550 564 551 640
final final final final